**Kérelem.**

**Tisztelt Gulyás Gergely Miniszter Úr!**

**Tisztelt Dr Lázár János Miniszter Úr!**

Mi gázszerelők soha nem anyagi támogatást kértünk a T. Kormánytól, most sem kérünk.

Azt szeretnénk, hogy nem értelmezhető, nem egyértelmű megfogalmazásokat tartalmazó rendeletekkel ne nehezítsék a munkánkat, és nem utolsó sorban a lakosság anyagi terheit indokolatlanul ne növeljék az érintettek eltérő rendelet értelmezése miatt.

A **280/2024.(09.30)** Kormányrendelet kihirdetésre került, amely 2025.01.01. időponttól hatályos.

A rendelet tervezet a szakmai képviseletekkel hosszú egyeztetést követően jöhetett létre, akkor még látszólag sikeresen, de hibás megfogalmazással.

A jelenlegi hatályos rendelet a homlokzati égéstermék elvezetését teljesen megtiltja, és nem értem, hogy mit kell érteni „homlokzati kivezetés” alatt? Gázszerelőként nem értem annak magyarázatát, mert annak értelmében nem tudom eldönteni, hogy mikor végezhetem a fogyasztó részére anyagi kedvezménnyel is járó, Korm. rendeletben kapott felhatalmazás alapján végezhető, nem tervköteles készülékcserét, „egyszerű eljárással”.

**Kérésem:**

Az égéstermék homlokzati kivezetésére meglévő épületek esetében a gáztörvény alapján közzétett 3/2020 (I. 13) ITM rendelet Gázipari Műszaki Biztonsági szabályzat 1 sz. melléklet (GMBSZ) legyen elfogadott és alkalmazható akkor, és csak akkor, ha nincs más, a lakosság számára olcsóbb megoldás, vagy új épületek esetén azt jogszabály nem tiltja.

**Indoklás:**

A Kormányrendeletfigyelmen kívül hagyja

a **813/2013/EU rendelete** (2013. augusztus 2.) a 2009/125/EK európai parlamenti és tanácsi irányelvnek a helyiségfűtő berendezések és a kombinált fűtőberendezések környezettudatos tervezésére vonatkozó követelmények tekintetében történő végrehajtásáról és

a **814/2013/EU rendelete** (2013. augusztus 2.) a 2009/125/EK európai parlamenti és tanácsi irányelvnek a vízmelegítők és a melegvíz-tároló tartályok környezettudatos tervezésére vonatkozó követelmények tekintetében történő végrehajtásáról jogszabályok, továbbá

az energiával kapcsolatos termékek környezetbarát tervezési kötelezettségeinek előírásáról, valamint forgalomba hozatalának és megfelelőségértékelésének általános feltételeiről szóló **65/2011. (IV. 15.) Korm. rendeletben** – hatályos 7 éve –

foglaltakat.

A gázkészülékek égéstermékének oldalfali kivezetése sok esetben elkerülhetetlen, műszakilag nincs más megoldás a gázkészülék elhelyezésére.

A TÉKA figyelmen kívül hagyja a lakosság rezsicsökkentésével kapcsolatos elemi érdekeit is.

Lakásonként az oldalfali égéstermék elvezetés **megtiltása** több százezer forint plusz költséget jelent a készülék beszerzési árán túl, nem beszélve arról, hogy a kéményseprők másképpen értelmezik a jogszabályt, mint ahogy azt a Kormányzat szándéka szerint alkalmaznunk kellene.

**Környezet védelemi szempont:**

A törvényi felhatalmazások (gáztörvény, nemzeti szabványosításról szóló törvény.) alapján közzétett GMBSZ egyértelműen fogalmaz:

„A „C” típusú gázfogyasztó készülékek égéstermékének homlokzati, külső fali kivezetését **úgy kell megtervezni**, hogy a kiáramló égéstermék ne jelentsen veszélyt az épületben tartózkodók számára, egészségüket ne veszélyeztesse, továbbá a kiáramló égéstermék az épület meglévő berendezéseinek működését hátrányosan ne befolyásolja. **Az MSZ EN 15287–2** (Égéstermék elvezető berendezések. Égéstermék-elvezető berendezések tervezése, kivitelezése és üzembe helyezése. 2. rész: Zárt égésterű tüzelőberendezések égéstermék-elvezető berendezései) **szabványnak megfelelő, az ezekkel legalább egyenértékű más műszaki megoldásokat úgy kell tekinteni, hogy azok e pont követelményeinek megfelelnek.**”

Kérem és várom T. Miniszter Úr megtisztelő válaszát, és indoklással ellátott javaslataim megfontolását, nem utolsó sorban a lakossági fogyasztók anyagi terheinek mind a korszerűbb, energiatakarékosabb készülékcserék lehetősége, mind az ezzel járó rezsicsökkentése érdekében a szabályozás felülvizsgálatát annak érdekében is, hogy élhessenek a Kormány által felkínált pályázatok lehetőségeivel is.

Kelt: ……….

Név:

**regisztrál gázszerelő,**

**műszaki biztonsági felülvizsgáló**

**gázigazolvány száma:**

**Gulyás Gergely miniszter Úr email címe:** **erkezok@me.gov.hu**

**Dr Lázár János miniszter Úr email címe:** **kapcsolat@lazarjanos.hu**